فرانسادا آشیری ساغچی میلی جبهه پارتیسی لیدری و پرزیدنت‌لیگه نامیزد مارین لو پن توخونولمازلیغی، ترور تشکیلاتی داعشین اعدام فوتوشکیل‌لرینی پایلاشماسینا باغلی سوروشدورما چرچیوه‌سینده قالدیریلدی.
فرانسیز ساوجیلیغینین طلبی اوزرینه حیاتا کئچیریلن آوروپا پارلامنتی حقوق ایشلری کومیسیونونداکی سسوئرمه‌ده، لو پن توخونولمازلیغی 18-ه قارشی 3 سسله قبول اولونوب.
موضوع، بیر سونراکی مرحله‌ده آوروپا پارلامنتی عمومی مجلیسین گوندمینه گله‌جک.
اگر بورادا دا عینی قرار چیخارسا، لو پن یارغیلانماسی‌نین اؤنو آچیلا‌جاق.
فرانسادا "شدت ایچه‌رن گؤرونتولری یایما" گوناهینا ان چوخ 3 ایل حبس و 75 مین آورو پول جزاسی وئریلیر.
سوروشدورمانین، ایلک تورو آوریل آییندا کئچیریله‌جک پرزیدنت سئچیمین‌دن اوّل تاماملانماسی گؤزلنیلمیر.
سون سورغولاردا یوزده 25،5 ایله ایلک سیرادا یئر آلان آشیری ساغچی لو پن، یوزده 24 ایله موستقیل نامیزد امانوئل ماکرون تعقیب ائدیر.
لو پن، 2015-جی ایلده، پارتیسی ایله داعش آراسیندا پارالل‌لیک قوران بیر ژورنالیسته اعتراض اولا‌راق اجتماعی پایلاشما سایتیندا ترور تشکیلاتی‌نین ائتدیگی اوچ اعداملا علاقه‌دار فوتوشکیل‌لری نوماییش ائتدیرمیشدی.
اعتراض‌لارین آردین‌دان آمریکا‌لی ژورنالیست جیمز فولیین اعدامینا باغلی فوتوشکی‌لی سیلن لو پن، دیگر ایکی‌سینی ایسه قالدیرماغی رد ائتمیشدی.
فرانسا ایچ ایشلر ناظیرلیگی، داعش تبلیغاتی و ترور قوربان‌لاری‌نین خاطیره‌سینه حؤرمت‌سیزلیک ائتدیگی سببیله لو پن حاقیندا سوج اعلانی ائده‌رک سوروشدورما باشلاتمیشدی.
